Aadma

Aadma on küla Hiiumaal Hiiumaa vallas Käina osavallas.Eesti kohanimeraamat, lk. 21

Enne Eesti omavalitsuste haldusreformi 2017. aastal kuulus küla Käina valda. Külast põhja jääb Ühtri, läände jäävad Taterma ja Kuriste, lõunasse Muda ja Jausa ning itta Kleemu küla.

Nimi

Koha nimi lähtub üksjalakohast ja seostub isikunimega Aadam. Seda nime käänatakse väliskohakäänetes (nt Aadmale).

Ajalugu

Aadmat on esmamainitud 1565. aastal (Adama üksjalakohad). 1637. aastal kuulusid talud Putkaste mõisale ja 1781. aastast asus külas Aadma mõisa keskus.

1686. aastal on Aadmat mainitud kujul Adamma. Veel 1699 nimetati Adama küla, 1726 oli Putkaste mõisa all Adma küla. Hiljem oli Aadma karjamõis saksakeelse nimega Ahdma ja küla kadus mõisa kõrvalt. 1797 eraldati Aadma iseseisvaks mõisaks.

1920. aastatel tekkis mõisa maadele asundus, mis 1939. aastal nimetati külaks. 1940. aastal kuulus Aadma küla Käina valda Läänemaal.

Nõukogude ajal oli küla 1971. aastani kolhoosi "Ühendus" keskus.

Elanike arv

 Elanike arv  Aasta50  195956  197048  197932  198933  200029  201125  201919  2021

Talud

1726. aasta Läänemaa adramaarevisjonis oli Aadmal 11 talu. Aadma mõisa rajamise järel küla kadus. Pärast Eesti iseseisvumist jaotati mõisa maad 1920. aastatel 24 elamukrundi vahel.

 Talu number  Talu nimi 1  Aia 2  Aida 3  Jõeääre 4  Jõgise 5  Kalda 6  Kopli 7  Kuuse 8  Küti 9  Metsa 10  Muru 11  Mäe 12  Männi 13  Niidi 14  Nurme 15  Nuudi 16  Põllu 17  Saare 18  Selja 19  Tamme 20  Vahi 21  Valli 22  Välja 23  Värava 24  Õie

Transport
Küla läbib 2019. aasta seisuga nädalas kolm maakonnabussiliini.

Viited

Kirjandus
Uno Kiisa. "Aadma." Nõukogude Hiiumaa nr. 29, 10. märts 1970, lk 3
Leo Tiik. "KÄINA VAKUSE VANADEST AEGADEST JA PUTKASTE MÕISAST." Alates Nõukogude Hiiumaa nr. 100, 24. august 1974 lk 2
Kuriste Haridusselts "Aadma küla 1565-2005". Haapsalu: Haapsalu Trükikoda 2005.

Välislingid

Aadma küla Kuriste külaseltsi lehel.

Kategooria:Hiiumaa valla külad